68. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 1321.ΙΕ΄/02/98 της 26 Ιουν.-10 Ιουλ. 1998 (ΦΕΚ Β΄ 703) Εμπορικές εκπτώσεις στο ισχύον Ναυλολόγιο Επιβατών και Οχημάτων στις Κύριες -Δευτερεύουσες γραμμές και γραμμή Αργοσαρωνικού. Έχοντας υπόψη: α)Τις διατάξεις του άρθρ. 178 του Ν.Δ. 187/73 «περί Κ.Δ.Ν.Δ.». β)Το αριθ. 08/16-6-1998 Πρακτικό της Γνωμοδοτικής Επιτροπής Ακτοπλοϊκών Συγκοινωνιών (Γ.Ε.Α.Σ.). γ)Η αριθ. 20751/1193/2.4.1955 Απόφαση ΥΕΝ/ Δ.Ν. 1ο. δ)Η αριθ. 100558/10903/17.11.1967 Απόφαση ΥΕΝ/ΔΑΚ 1ο. ε)Η αριθ. 1321.3/1/95/27.3.1995 Απόφαση ΥΕΝ/ ΔΘΣ 2ο. στ)Η αριθ. 1321.1Ε΄/03/96/19.8.1996 Απόφαση ΥΕΝ/ΔΘΣ 2ο. ζ)Η αριθ. 1321.1Ε΄/01/98/26.1.98 Απόφαση ΥΕΝ/ΔΘΣ 2ο. η)Το άρθρ. 29-α του Νόμ. 1558/85 (όπως συμπληρώθηκε με το άρθρ. 27 του Νομ. 2081/92) και το γεγονός ότι από την Απόφασή μας αυτή δεν προκαλείται δαπάνη σε βάρος του Κρατικού Προϋπολογισμού, αποφασίζουμε: 1.Παρέχουμε το δικαίωμα στις Ακτοπλοϊκές επιχειρήσεις να χορηγούν τις παρακάτω Εμπορικές Εκπτώσεις στο ισχύον Ναυλολόγιο Επιβατών και Οχημάτων, στις Κύριες-Δευτερεύουσες γραμμές και γραμμή Αργοσαρωνικού. α)Εισιτήρια Επιβατών μετ’ επιστροφής μέχρι 20%. β)Εισιτήρια Οχημάτων μετ’ επιστροφής μέχρι 20%. γ)Προεκδιδόμενα Εισιτήρια Επιβατών Πολλαπλών Διαδρομών (5 και άνω) μέχρι 25%. δ)Προεκδιδόμενα Εισιτήρια Οχημάτων Πολλαπλών Διαδρομών (5 και άνω) μέχρι 25%. ε)Ομαδικά εισιτήρια Επιβατών (25 τουλάχιστον ατόμων) μέχρι 30%. στ)Οικογενειακά εισιτήρια Επιβατών (4 άτομα και άνω) μέχρι 25%. Η παραπάνω οικογενειακή έκπτωση θα χορηγείται στα άτομα που θα αποδεικνύουν την οικογενειακή τους μετακίνηση με αστυνομικές ταυτότητες ή βιβλιάρια ασθενείας. 2.Οι Ακτοπλοϊκές Επιχειρήσεις που θα χορηγούν τις παραπάνω Εμπορικές Εκπτώσεις στις Κύριες-Δευτερεύουσες γραμμές και γραμμή Αργοσαρωνικού υποχρεούνται να ενημερώνουν με κλειστή Επιστολή το Τμήμα του Ναυλολογίου της Διεύθυνσης Θαλασσίων Συγκοινωνιών ένα (1) μήνα πριν την έναρξη της κάθε δρομολογιακής περιόδου. 3.Οι επιστολές των Ακτοπλοϊκών Επιχειρήσεων θα ανοίγονται από Επιτροπή αποτελούμενη από τον Δ/ντή Δ.Θ.Σ., ένα εκπρόσωπο της Ένωσης Εφοπλιστών Ακτοπλοΐας (Ε.Ε.Α.) και ένα εκπρόσωπο της Ένωσης Π/Θ Εσωτερικού. Στη συνέχεια θα ελέγχεται από την αρμόδια Υπηρεσία και θα συντάσσεται Πίνακας εκπτώσεων. Ο εν λόγω Πίνακας εκπτώσεων θα αποστέλλεται στις Λιμενικές Αρχές για εφαρμογή. 4.Οι εκπτώσεις θα είναι υποχρεωτικές για την συγκεκριμμένη δρομολογιακή περίοδο και απαγορεύεται κάθε μεταβολή των ποσοστών έκπτωσης. 5.Στο άνοιγμα των επιστολών δύναται να παρίστανται και εκπρόσωποι των Ακτοπλοϊκών Επιχειρήσεων που έχουν δρομολογημένα πλοία στις ακτοπλοϊκές γραμμές. 6.Εάν ο ταξιδεύων εμπίπτει σε περισσότερες της μίας περίπτωσης καταβολής μειωμένου ναύλου παρέχεται κατ’ εκλογή του μία μόνο Έκπτωση. 7.Οι παραβάτες της παραπάνω Απόφασης θα διώκονται σύμφωνα με το άρθρ. 180 του Ν.Δ. 187/73 «Περί ΚΔΝΔ» όπως τροποποιήθηκε με το άρθρ. 12 του Νόμ. 2372/96 (ΦΕΚ 29 Α΄/96). (Μετά τη σελ. 362,20(δ) Σελ. 362,201 Τεύχος 1279-Σελ. 71 Ακτοπλοΐα 19.Δ.γ.63-68 8.Οι σχετικές (γ), (δ), (ε), (στ) και (ζ) Αποφάσεις που αφορούν Εμπορικές Εκπτώσεις στις ακτοπλοϊκές γραμμές της χώρας, καταργούνται από έναρξη εφαρμογής της παρούσας. 9.Η Απόφαση αυτή να κοινοποιηθεί για εκτέλεση και να δημοσιευθεί στην Εφημερίδα της Κυβέρνησης για έναρξη εφαρμογή από 1.11.1998.